**ΔΙΚΑΙΟΛΟΓΗΤΙΚΑ ΝΕΟΔΙΟΡΙΣΤΩΝ ΕΚΠΑΙΔΕΥΤΙΚΩΝ**

1. **Αντίγραφο τίτλου σπουδών**. Σε περίπτωση ξενόγλωσσου πτυχίου χρειάζεται πράξη αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας και αντιστοιχίας καθώς και αντιστοιχία της βαθμολογικής κλίμακας αυτών με τη βαθμολογική κλίμακα των ημεδαπών, όπου αυτή προβλέπεται. Για τους κατόχους ξενόγλωσσου πτυχίου υποβάλλεται και απολυτήριο Ελληνικού Λυκείου ως αποδεικτικό ελληνομάθειας.
2. **Αντίγραφο μεταπτυχιακού ή διδακτορικού τίτλου**, όπου αναγράφεται η ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και **αναλυτική βαθμολογία**. Οι τίτλοι ξένων πανεπιστημίων υποβάλλονται με **επίσημη μετάφραση** και με τη **βεβαίωση αναγνώρισης από τον Δ.Ο.Α.Τ.Α.Π**. Ειδικότερα, για την υποβολή διδακτορικού τίτλου, παρακαλούνται οι εκπαιδευτικοί να καταθέτουν συνημμένα περίληψη και τίτλο της διδακτορικής διατριβής. Για την αναγνώριση συνάφειας μεταπτυχιακού ή διδακτορικού τίτλου, **συμπληρώνεται αίτηση ([υπ.2](https://dipeira.gov.gr/wp-content/uploads/2024/08/2%CE%91%CE%99%CE%A4%CE%97%CE%A3%CE%97-%CE%9C%CE%95%CE%A4%CE%91%CE%A0%CE%A4%CE%A5%CE%A7%CE%99%CE%91%CE%9A%CE%A9%CE%9D-%CE%9D%CE%95%CE%9F%CE%94%CE%99%CE%9F%CE%A1%CE%99%CE%A3%CE%A4%CE%A9%CE%9D.docx))**. Η προσμέτρηση του μεταπτυχιακού ή διδακτορικού για μισθολογική εξέλιξη θα αρχίσει από την ημερομηνία υποβολής της αίτησης.

**ΠΡΟΣΟΧΗ:**  **Οι τίτλοι σπουδών (πτυχίο-μεταπτυχιακό-διδακτορικό) όπως και** **το πιστοποιητικό πράξης ακαδημαϊκής αναγνώρισης από Δ.Ο.Α.Τ.Α.Π./ΔΙ.Κ.Α.Τ.Σ.Α., πρέπει να εκδίδονται μέσω της ψηφιακής πλατφόρμας,** [**Πιστοποιητικά Σπουδών (ptyxia.gov.gr)**](https://ptyxia.gov.gr/) **,** στους οποίους περιέχεται ένας μοναδικός κωδικός επαλήθευσης και ηλεκτρονική σφραγίδα (QR), ώστε να γίνει από την Υπηρεσία μας ο έλεγχος γνησιότητας αυτών. **Σε περίπτωση που το Πανεπιστημιακό ίδρυμα δεν έχει ακόμη ενταχθεί στην ψηφιακή πλατφόρμα** (βρείτε τη λίστα των διαθέσιμων ιδρυμάτων εδώ: <https://ptyxia.gov.gr/universities/> ), οι τίτλοι θα προσκομίζονται στην αρχική τους μορφή.

Ειδικά αν η έκδοση πιστοποιητικού πράξης ακαδημαϊκής αναγνώρισης από Δ.Ο.Α.Τ.Α.Π./ΔΙ.Κ.Α.Τ.Σ.Α. του τίτλου σπουδών τους για πράξεις αναγνώρισης που εκδόθηκαν μετά το έτος 1990 δεν είναι εφικτή, οι πολίτες μπορούν να υποβάλουν σχετικό αίτημα στο ptyxia@doatap.gr για την ενεργοποίηση της έκδοσης του πιστοποιητικού αυτού.

1. **Φωτοτυπίες Βεβαιώσεων Προϋπηρεσίας** (**εκπαιδευτικών και μη) με τα αντίστοιχα ένσημα**, από τις οποίες να προκύπτει η ιδιότητα με την οποία παρασχέθηκε η εργασία, η σχέση εργασίας, το ωράριο (πλήρες ή μειωμένο) και η διάρκεια των προϋπηρεσιών, ή φωτοτυπία των Συμβάσεων. Συμβάσεις που αφορούν μίσθωση έργου δεν αναγνωρίζονται σύμφωνα με το Ν.4354/2015. Σε περίπτωση προϋπηρεσίας σε άλλους φορείς (εκτός των σχολικών μονάδων) πρέπει επιπροσθέτως να προσκομίζεται: βεβαίωση από τον φορέα απασχόλησης από την οποία να προκύπτει η νομική μορφή του φορέα και αν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015. Τα ένσημα μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ**. Η αναγνώριση προϋπηρεσίας γίνεται μετά από αίτηση ([υπ.1](https://dipeira.gov.gr/wp-content/uploads/2024/08/1%CE%91%CE%99%CE%A4%CE%97%CE%A3%CE%97-%CE%91%CE%9D%CE%91%CE%93%CE%9D%CE%A9%CE%A1%CE%99%CE%A3%CE%97%CE%A3-%CE%A0%CE%A1%CE%9F%CE%AB%CE%A0%CE%97%CE%A1%CE%95%CE%A3%CE%99%CE%91%CE%A3.docx)).**
2. **Υπεύθυνη δήλωση** σχετικά με την χρήση της αιτούμενης προϋπηρεσίας για την καταβολή τυχόν άλλης οικονομικής παροχής κτλ. & ασφαλιστικής κάλυψης **(**[**υπ.1α**](https://dipeira.gov.gr/wp-content/uploads/2024/08/1%CE%B1%CE%A5_%CE%94_%CE%91%CE%A3%CE%A6%CE%91%CE%9B%CE%99%CE%A3TIKH%CE%A3-%CE%9A%CE%91%CE%9B%CE%A5%CE%A8%CE%97%CE%A3.docx)**)**. Αν δεν υπάρχει προϋπηρεσία για αναγνώριση, συμπληρώνεται σχετική **Υπεύθυνη Δήλωση (**[**υπ.1β**](https://dipeira.gov.gr/wp-content/uploads/2024/08/1%CE%B2.-%CE%A5%CE%A0%CE%95%CE%A5%CE%98%CE%A5%CE%9D%CE%97-%CE%94%CE%97%CE%9B%CE%A9%CE%A3%CE%97-%CE%B3%CE%B9%CE%B1-%CF%8C%CF%83%CE%BF%CF%85%CF%82-%CE%94%CE%95-%CE%94%CE%99%CE%91%CE%98%CE%95%CE%A4%CE%9F%CE%A5%CE%9D-%CE%A0%CE%A1%CE%9F%CE%AB%CE%A0%CE%97%CE%A1%CE%95%CE%A3%CE%99%CE%91-%CE%A0%CE%A5%CE%A3%CE%95%CE%95%CE%A0-1.doc)**).**
3. **Ευκρινές αντίγραφο των δύο όψεων της αστυνομικής ταυτότητας (στην ίδια σελίδα)**.
4. **Aποδεικτικό ΑΦΜ.** (π.χ. αντίγραφο εκκαθαριστικoύ εφορίας ή βεβαίωση απόδοσης ΑΦΜ).
5. **Αποδεικτικό ΑΜΚΑ.** (αντίγραφο οποιουδήποτε εντύπου στο οποίο αναγράφεται ο ΑΜΚΑ).
6. **Αποδεικτικό Αριθμού Μητρώου Ασφαλισμένου (Α.Μ.Α.)** ΙΚΑ (π.χ. αντίγραφο πρώτης σελίδας του Βιβλιαρίου Υγείας ή οποιουδήποτε εντύπου στο οποίο αναγράφεται ο Α.Μ.Α.)
7. **Υπεύθυνη Δήλωση υπολογισμού οικογενειακής παροχής ([υπ.7](https://dipeira.gov.gr/wp-content/uploads/2024/08/7%CE%A5_%CE%94_%CE%9F%CE%99%CE%9A%CE%9F%CE%93_%CE%9A%CE%91%CE%A4%CE%91%CE%A3%CE%A4%CE%91%CE%A3%CE%97%CE%A3-2.docx))**
8. **Πιστοποιητικό Οικογενειακής Κατάστασης** (πρόσφατο). Στη περίπτωση ύπαρξης παιδιών που σπουδάζουν (άνω των 18 και έως 24 ετών), προσκομίζεται **πρόσφατη** **βεβαίωση σπουδών** και σε περίπτωση αναπηρίας, **Πιστοποιητικό αναπηρίας** του/της νεοδιόριστου/της ή του/της συζύγου ή τέκνου από ΚΕΠΑ.
9. **Πιστοποιητικό στρατολογικής κατάστασης τύπου Α’** (για τους άνδρες) ή **Αίτηση για αυτεπάγγελτη αναζήτηση** στην οποία πρέπει να αναφέρεται το Στρατολογικό Γραφείο και ο Αριθμός Στρατολογικού Μητρώου (ΑΣΜ) **([υπ.3](https://dipeira.gov.gr/wp-content/uploads/2024/08/3%CE%91%CE%99%CE%A4%CE%97%CE%A3%CE%97_%CE%91%CE%A5%CE%A4%CE%95%CE%A0_%CE%91%CE%9D%CE%91%CE%96_%CE%A3%CE%A4%CE%A1%CE%91%CE%A4%CE%9F%CE%A5-%CE%A4%CE%A5%CE%A0%CE%9F%CE%A5_%CE%91-1-2.docx))**.
10. **Φωτοτυπία της 1ης σελίδας του βιβλιάριου τράπεζας ή Βεβαίωση τήρησης καταθετικού λογαριασμού** με πρώτο όνομα δικαιούχου αυτό της/του εκπαιδευτικού, όπου να φαίνεται **ευκρινώς ο αριθμός IBAN**.
11. **Γνωματεύσεις (2)** οι οποίες να είναι πρωτότυπες: (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, που να πιστοποιούν την υγεία του/της εκπαιδευτικού και την ικανότητα άσκησης διδακτικών καθηκόντων. **Επισήμανση:**Οι ιατρικές γνωματεύσεις με χρήση «για διορισμό στην Πρωτοβάθμια Εκπαίδευση» πρέπει να πιστοποιούν: την υγεία της/του εκπαιδευτικού Γενικής και Ειδικής Αγωγής και την ικανότητά της/του να ασκήσει διδακτικά καθήκοντα.
12. **Δήλωση περιουσιακής κατάστασης** που κατατίθεται σε κλειστό φάκελο **([υπ.9](https://dipeira.gov.gr/wp-content/uploads/2024/08/9%CE%94%CE%97%CE%9B%CE%A9%CE%A3%CE%97_%CE%A0%CE%95%CE%A1%CE%99%CE%9F%CE%A5%CE%A3%CE%99%CE%91%CE%9A%CE%97%CE%A3_%CE%9A%CE%91%CE%A4%CE%91%CE%A3%CE%A4%CE%91%CE%A3%CE%97%CE%A3_%CE%A5%CE%A0%CE%91%CE%9B%CE%9B%CE%97%CE%9B%CE%9F%CE%A5-2.docx)).** Έξω από τον φάκελο να αναγράφεται το ονοματεπώνυμο και ο κλάδος του/της νεοδιόριστου/ης εκπαιδευτικού.
13. **Υπεύθυνη δήλωση** στην οποία θα δηλώνεται ότι δεν υπάρχει κώλυμα διορισμού **(**[**υπ. 8**](https://dipeira.gov.gr/wp-content/uploads/2024/08/8%CE%A5%CE%A0%CE%95%CE%A5%CE%98%CE%A5%CE%9D%CE%97_%CE%94%CE%97%CE%9B%CE%A9%CE%A3%CE%97_%CE%93%CE%99%CE%91_%CE%94%CE%99%CE%9F%CE%A1%CE%99%CE%A3%CE%9C%CE%9F-%CF%80%CE%B5%CF%81%CE%AF-%CE%BC%CE%B7-%CE%BA%CF%89%CE%BB%CF%85%CE%BC%CE%AC%CF%84%CF%89%CE%BD-2.doc)**)**
14. **Πιστοποιητικό Εντοπιότητας** (πρόσφατο) για όσους/ες εκπαιδευτικούς είναι δημότες από διετίας τουλάχιστον σε δήμο που ανήκει στην περιοχή διορισμού.
15. **Βεβαίωση Συνυπηρέτησης** (πρόσφατη) για όσους/ες εκπαιδευτικούς έχουν σύζυγο δημόσιο υπάλληλο ή υπάλληλο ΝΠΔΔ ή ΟΤΑ ή υπάλληλο του υπόλοιπου δημόσιου τομέα, που υπηρετεί οργανικά εντός ορίων δήμου που ανήκει στην περιοχή διορισμού. Σε περίπτωση συζύγου που εργάζεται στον ιδιωτικό τομέα ή είναι ελεύθερος/η επαγγελματίας,απαιτείται **βεβαίωση του ασφαλιστικού του/της φορέα** ότι εργάζεται τουλάχιστον τα **δύο τελευταία χρόνια** εντός ορίων δήμου που ανήκει στην περιοχή διορισμού.

**Τα παραπάνω δικαιολογητικά θα κατατεθούν στην έδρα της Διεύθυνσης Π.Ε. Ηρακλείου την ημέρα ορκωμοσίας και ανάληψης υπηρεσίας (Πιτσουλάκη 73).**

**Η ανάληψη υπηρεσίας στη Δ/νση Π.Ε. Ηρακλείου πρέπει να πραγματοποιηθεί εντός της προθεσμίας που θα οριστεί από το Υ.ΠΑΙ.Θ.Α. μετά από τη δημοσίευση του ΦΕΚ διορισμού.**